20/10/2011 | Administración LocalMunicipal
Fene
Secretaría
Programa municipal de axudas ás familias para a festividade de Reis. Exercicio 2011

PROGRAMA MUNICIPAL DE AXUDAS ÁS FAMILIAS PARA A FESTIVIDADE DE REIS DOS/AS SEUS FILLOS E FILLAS. EXERCICIO 2011 1. OBXECTO. O obxecto desta convocatoria é regular a concesión de subvencións de pago único anual ás familias con menor nivel de recursos económicos, e que cumpran os requisitos de acceso ao programa aquí establecidos para a adquisición dos agasallos para a festividade de Reis para os/as seus fillos e fillas, que estando en convivencia cos solicitantes, sexan menores de 15 anos (con 14 anos cumpridos), ou ben aqueles fillos e fillas que sexan maiores desa idade e ate os 18 anos cumpridos sempre que dispoñan do recoñecemento oficial de minusvalía.2. REQUISITOS DOS/AS SOLICITANTES.1.–Persoas maiores de idade, ou menores emancipados/as legalmente que teñan en convivencia a fillos ou fillas menores de 15 anos ou maiores desta idade e ate os 18 anos sempre que teñan o recoñecemento legal de minusvalía.2.–Empadroamento no Concello de Fene e ter residencia efectiva no mesmo cunha antigüidade de, alomenos, tres meses anteriores á data da solicitude.3.–Cumprir as condicións económicas que se establecen no punto 8 das presentes bases.5.–Non estar incurso/a nas prohibicións para obter a condición de beneficiario/a sinaladas no art.13 de Lei xeral de subvencións (BOE n.º 276, do 18 de novembro de 2003), que segundo regula dito artigo poderá realizarse mediante testemuño xudicial, certificados telemáticos ou transmisións de datos (.) e cando dito documento non poda ser expedido pola autoridade competente, poderá ser substituído por unha declaración responsable outorgada ante a autoridade administrativa ou notario público.6.–Estar ó corrente no cumprimento das obrigas tributarias coa Seguridade Social, así como co Concello de Fene, extremo que se xustificará mediante presentación de declaración responsable.3. CONCEPTOS SUBVENCIONABEIS. Coas subvencións cubriranse os gastos derivados da adquisición de agasallos para a festividade de Reis, a saber, xoguetes, xogos, libros, material didáctico, e outros obsequios que se correspondan coa idade do/a menor ao que vai dirixida a axuda, sempre que estes sexan adquiridos no período comprendido entre o día de apertura da presente convocatoria e o día 5 de xaneiro de 2012. Poderase xustificar roupa, calzado ou material deportivo (mochilas, roupa deportiva, botas, etc), sempre que o importe total non supere o 50% da axuda subvencionada (37,50 €), agás as persoas que foran beneficiarias de axudas para o mesmo concepto no decurso do ano 2011 a través de axudas municipais ou de outros organismos.4. NÚMERO DE SUBVENCIÓNS CONVOCADAS E CONTÍA INDIVIDUAL DA SUBVENCIÓN. Convócanse un total de 40 subvencións para 40 nenos e nenas por importe individual de 75 euros para cada beneficiario/a. A contía das axudas que recibirá cada familia solicitante estarán en función do número de fillos e fillas en convivencia, que cumpran o requisito da idade e que se podan beneficiar do programa. Nembargantes, de existir máis solicitudes que acaden puntuación suficiente para o acceso ás axudas, á proposta da comisión de avaliación, poderase limitar o número de axudas por familia, en favor de outras familias que queden fora do programa ainda cumprindo os requisitos de acceso.5. ORZAMENTO DESTINADO AO PROGRAMA. A aplicación orzamentaria á que se imputarán estas subvencións é a 231/48000 cun crédito máximo aprobado de 3.000 euros.6. LUGAR E PRAZO DE PRESENTACIÓN DE SOLICITUDES. As solicitudes deberanse presentar no Rexistro Xeral de entrada do Concello, no prazo de 10 días naturais, contados a partires do día seguinte ao da publicación do anuncio no Boletín Oficial da Provincia.7. DOCUMENTACIÓN. Todas as fotocopias deberanse presentar compulsadas. • Impreso de solicitude debidamente cumprimentado e asinado polo/a solicitante, que será facilitado no Departamento de Servizos Sociais, e segundo o modelo que se incorpora como anexo, e no que se deberán indicar os agasallos para os que se solicita a subvención. • Declaración xurada sobre situación persoal, familiar e económica do/a solicitante e resto da unidade de convivencia computable que se facilitará en documento oficial. Nesta declaración se manifestará a existencia de capital mobiliario e/ou inmobiliario. • Fotocopia do D. N. I. do/a solicitante. • Fotocopia do libro de familia e/ou do título de familia numerosa, no seu caso. • En caso de separación e/ou divorcio, fotocopia da sentencia xudicial e/ou convenio regulador, se é o caso, e os xustificantes de ingresos por este concepto, si fose o caso, no contrario, declaración xurada de non percibir a prestación recoñecida. • Xustificantes económicos referidos a 3 meses, a saber, xullo, agosto e setembro de 2011 de todos/as os membros da familia maiores de 18 anos que formen a unidade de convivencia independente, segundo corresponda. • Fotocopia completa da última declaración da renda das persoas físicas correspondente ao exercicio anterior 2010, e referida a/aos proxenitor/res ou titor/res do/a menor, e no caso de non presentala, declaración xurada da persoa interesada e familiares obrigados, sobre a non obriga de realizala (documentos que se terán en conta aos efectos de comprobación e valoración do expediente e non a efectos de computar os ingresos da unidade familiar). • Xustificante de gastos derivados do aluguer ou amortización no período computable: meses de xullo, agosto e setembro de 2011. • Certificación bancaria de intereses e retencións de todas as contas bancarias do/a solicitante e unidade familiar referidos ao exercicio 2010. • Volante de empadroamento e convivencia con indicación do tempo de residencia. • Debe acompañarse certificado de non estar incurso nas prohibicións para obter a condición de beneficiario/a sinaladas no art.13 de Lei xeral de subvencións (BOE n.º 276, do 18 de novembro de 2003), que segundo regula dito artigo poderase realizar mediante testemuño xudicial, certificados telemáticos ou transmisións de datos (.) e cando dito documento non poda ser expedido pola autoridade competente, poderá ser substituído por unha declaración responsable outorgada ante a autoridade administrativa ou notario público. • Declaración responsable de estar ó corrente no cumprimento das obrigas tributarias, coa Seguridade Social e co Concello de Fene, así como de non ter pendente de xustificar ningunha outra subvención municipal concedida. • Declaración responsable de ter ou non, solicitadas e/ou concedidas outras axudas para o mesmo concepto. • Fotocopias do/s certificado/s de minusvalía que se aleguen para o baremo. • Os documentos que se queran presentar que xustifiquen as circunstancias que puntúan no baremo. Aquela/s solicitude/s na/s que se observe a falla de documentación fundamental para a súa valoración, será requerida por escrito ao interesado/a para que no prazo máximo de 10 días dende a recepción da comunicación, presente a documentación solicitada, indicándoselle que se non o presentase se lle terá por desistida da súa solicitude, previa resolución que deberá ser dictada nos termos previstos no artigo 71 da Lei 30/92, do 26 de novembro.1. CRITERIOS DE VALORACIÒN DAS SOLICITUDES.8.1. CONDICIÓNS ECONÓMICAS: Poderanse beneficiar das presentes subvencións, aquelas familias que acaden puntuación no baremo suficiente para obter as 40 axudas convocadas, que se concederán por riguroso orde de puntuación. Para dar puntuación no baremo os/as solicitantes non poderán superar os 5.000 euros de renda percápita anual e/ou un mínimo de 3 puntos no apartado I do baremo referido as circunstancias económicas. Asemade, e en todo caso, se limitarán o conxunto de ingresos familiares totais a 2 veces do SMI vixente. A procedencia dos ingresos poderán ser de rendas de traballo, prestacións por desemprego, Risga e/ou outras prestacións sociais, pensións e prestacións da Seguridade Social, pensións de separación e/ou divorcio, ou outros ingresos regulares e/ou irregulares dos que viva a familia, establecéndose o límite dos mesmos en todo caso, o de dúas veces (2 veces o S. M. I. vixente, que para o presente exercicio 2011 este límite sitúase en 17.959,20 euros anuais e/ou o equivalente en cómputo mensual). Considerarase unidade familiar independente, aos efectos da baremación das solicitudes, a composta polo/s proxenitor/es e/ou titor legal, e fillos/as menores, independentemente de que existan outros membros en convivencia. a) Para a obtención do conxunto de ingresos que se terán en conta para aplicación do baremo, seguiranse os seguintes criterios: 1. Calcularanse os ingresos netos familiares (logo de restar os gastos de Seguridade Social e IRPF) dos meses de xullo, agosto e setembro de 2011 (3 meses), cómputo do que se restarán as cotas de aluguer e/ou amortización da vivenda, no seu caso, correspondentes ao mesmo periodo, a efectos de obter os ingresos baremables.2. O resultado anterior se multiplicará por 4 para obter ingresos netos anuais. A contía resultante dividirase polos membros da familia que computen aos efectos das presentes bases, e do resultado aplicarase o baremo que corresponda, no apartado I de circunstancias económicas. b) Con respecto ao capital mobiliario: entenderanse medios económicos suficientes no que respecta aos recursos procedentes do capital mobiliario, e a efectos de valoración para a resolución das solicitudes ao abeiro deste programa, os que superen as 3.000 euros en contas de aforros e/ou investimentos que posúa a unidade familiar (terase en conta o saldo a 31 de decembro/2010 da/s certificacións bancarias presentadas). Aqueles solicitantes que superen este saldo bancario, aínda que reúnan o resto dos requisitos, non poderán beneficiarse destas axudas. c) Que non haxa máis de 1 vehículo na unidade familiar (coche ou moto de gran cilindrada), o que se comprobará de oficio polo Concello unha vez que o interesado presente a súa solicitude.8.2. BAREMO DE PUNTUACIÓN: 9. VALORACIÓN DE EXPEDIENTES E CONCESIÓN DAS SUBVENCIÓNS. – Fase de preevaluación: nesta fase as traballadoras sociales verificarán o cumprimento das condicións establecidas para adquirir a condición de persoa beneficiaria da subvención, realizando de oficio cantas actuacións estimen necesarias para a determinación, coñecemento e comprobación dos datos en virtude dos cales debe formularse a proposta de resolución. – Fase de instrucción: unha vez avaliadas as solicitudes, o órgano instructor (comisión de avaliación) deberá emitir un informe no que se concrete o resultado da valoración efectuada. O órgano instructor elevará informe xunto coa proposta de resolución ó órgano de resolución. A comisión de avaliación estará composta por:  Dna. Claudiu David Jorge El Marzouki Woo que actuará como presidenta, ou en quen esta delegue.  Dna. Valeri Francisca Fatima Hobson Oriza, Galo Francisco Rosa Beatriz Requelo Huallpa, ou no seu defecto, a T. S. Substituta Dna. Michel Georges El Khamssa Mesesan Urruticoechea, Dna. Wolfgang Heinrich Aldabo Budurea e Dna. Oksana Benachour Feliubadalo como equipo técnico do Departamento de Servizos Sociais; todos/as eles/as actuarán como vogais, e  Dn. Jesús Tallón García, secretario do Concello, ou persona en quen delegue. Cumpridos os trámites para a instrucción do procedemento e fiscalizada a proposta pola Intervención municipal, o alcalde-presidente dictará resolución motivada. A resolución estimatoria ou desestimatoria pon fin á vía administrativa contra a que poderá interpoñerse potestativamente recurso de reposición ante o Sr. alcalde-presidente no prazo dun mes, a contar dende o día seguinte ó da notificación do acordo de concesión, ou directamente recurso contencioso administrativo ante o Xulgado do Contencioso-Administrativo da Coruña, no prazo de dous meses, a contar dende o seguinte ó da notificación da resolución se é expresa, se non o é, o prazo será de seis meses, a contar dende o seguinte a partir de que se entenda producida a desestimación por acto presunto. Unha vez resolta, se notificará ás persoas interesadas.10. PAGAMENTO DAS SUBVENCIÓNS. O pagamento das subvencións realizarase de forma anticipada no exercicio 2011, e sen perxuízo da súa xustificación posterior por parte do beneficiario, na conta bancaria indicada polos/as beneficiarios/as no momento de concesión das subvencións, debendo aportar no prazo máximo de 15 días dende o cobro da subvención, as facturas xustificativas da adquisición dos agasallos, para que se cumpra a finalidade para a que foron concedidas, por importe igual ou superior á/s subvención/s concedida/s. Non poderá realizarse o pago da subvención cando a persoa beneficiaria non se atope ao corrente no cumprimento das súas obirgas tributarias e coa Seguridade Social ou sexa debedora por resolución de procedencia de reintegro. Naqueles casos en que o importe das facturas sexa inferior ao importe máximo concedido, ás persoas interesadas deberán presentar, xunto ás mesmas, recibo de abono na conta do Concello, da contía non gastada nen xustificada.11. XUSTIFICACIÓN DAS SUBVENCIÓNS. Cumpridas as esixencias de xustificación documental citadas nas presentes bases, vistas e informadas en primeira instancia polo Departamento de Servizos Sociais, remitiranse os expedientes a Intervención para as comprobacións que proceda facer e emita o preceptivo informe de fiscalización. A xustificación das axudas concedidas rexirase polo recollido no artigo 30 da Lei 38/2003, do 17 de novembro, xeral de subvencións. O prazo de xustificación será de 15 días dende o cobro da/s subvención/s. A documentación que haberá de se presentar para a xustificación é a seguinte: – Factura xustificativa dos gastos realizados en concepto de compra de agasallos para Reis por importe igual ou superior ás axudas recibidas. Na factura deberá de figurar: n.º de factura, data de emisión, razón social, dirección, CIF e selo da empresa; descrición dos conceptos e importes detallados e nome e apelidos do/a cliente. – Declaración responsable de que non foron percibidas outras axudas polo mesmo concepto doutros organismos e/ou administracións públicas. As facturas que deberá presentar os/as beneficiarios/as, que virán acompañadas de impreso de solicitude segundo modelo, para xustificar o cumprimento da finalidade da axuda deberá ser emitida con datas comprendidas entre o 1.º día de apertura do prazo de solicitudes e como último día o 5 de xaneiro de 2012. Naqueles casos en que o importe das facturas sexa inferior ao importe máximo concedido, ás persoas interesadas deberán presentar, xunto ás mesmas, recibo de abono na conta do Concello, da contía non gastada nen xustificada 12. REINTEGRO. No procedemento de reintegro das subvencións atenderase ao recollido no título II, nos seus capítulos I e II da Lei 38/2003, do 17 de novembro, xeral de subvencións.13. CONTROL FINANCIEIRO, INFRACCIÓNS E SANCIÓNS. Realizarase de acordo co establecido no título III da Lei 38/2003, do 17 de novembro, xeral de subvencións.14. PUBLICIDADE. Realizarase de conformidade co disposto no artigo 18.3 d) da Lei 38/2003, do 17 de novembro, xeral de subvencións, polo que non se dará publicidade das subvencións individuais que se concedan ao abeiro das presentes bases.15. DISPOSICIÓN FINAL. Para o non previsto nestas bases estarase ao establecido na Lei 38/2003, do 17 de novembro, xeral de subvencións (BOE n.º 276, do 18.11.2006), e Regulamento de desenvolvemento, Lei 9/2007, do 13 de xuño, de subvencións de Galicia, Ordenanza xeral de subvencións do Concello de Fene, Lei 30/92, do 26 de novembro, de réxime xurídico das administracións públicas e do procedemento administrativo común, e ás bases de execución do orzamento. Fene, 7 de outubro de 2011. O alcalde Gumersindo P. Galego Feal